CELEX: 62018TN0627
Language: hr
Date: 2018-10-19 00:00:00
Title: Predmet T-627/18: Tužba podnesena 19. listopada 2018. – ZK protiv Komisije

7.1.2019   
            
            
               HR
            
            
               Službeni list Europske unije
            
            
               C 4/34
            
         
      Tužba podnesena 19. listopada 2018. – ZK protiv Komisije
      
      (Predmet T-627/18)
      (2019/C 4/45)
      Jezik postupka: francuski
      
         Stranke
      
      
         Tužiteljica: ZK (zastupnik: J.-N. Louis, odvjetnik)
      
         Tuženik: Europska komisija
      
      
         Tužbeni zahtjev
      
      Tužiteljica od Općeg suda zahtijeva da:
      proglasi i presudi da,
      
                  —
               
               
                  se poništava potvrđujuća odluka povjerenstva za odabir EPSO/AD/323/16 od 1. veljače 2018. da tužiteljičino ime ne uvrsti na popis uspješnih kandidata;
               
            
                  —
               
               
                  se, prema potrebi, poništava potvrđena odluka povjerenstva za odabir od 12. prosinca 2017.;
               
            
                  —
               
               
                  se Komisiji nalaže snošenje troškova.
               
            
         Tužbeni razlozi i glavni argumenti
      
      U prilog osnovanosti tužbe tužiteljica ističe dva tužbena razloga.
      
                  1.
               
               
                  Prvi tužbeni razlog koji se temelji na tvrdnji o, s jedne strane, povredi članka 30. Pravilnika o osoblju za dužnosnike Europske unije (u daljnjem tekstu: Pravilnik) i članka 3. njegova Priloga III. i, s druge strane, povredi pravila koja uređuju organizaciju testiranja u sklopu natječaja. Tužiteljica s tim u vezi, među ostalim, tvrdi da su njezinim razgovorima bila prisutna samo dva člana povjerenstva za odabir a ne povjerenstvo za odabir sastavljeno od predsjednice i šest članova. Nadalje ističe da je predsjednica u radu povjerenstva za odabir sudjelovala tek kao puki promatrač, čime se također krše odredbe Pravilnika.
               
            
                  2.
               
               
                  Drugi tužbeni razlog, koji se temelji na tvrdnji o povredi načela jednakog postupanja i nediskriminacije kojom je zahvaćena predmetna odluka, zbog nestabilnosti povjerenstva za odabir i korištenja zamjenskih ocjenjivača koji nisu prošli posebnu izobrazbu za ocjenjivače.